14. Retningslinjer for tildeling af støtte fra grøn pulje (Åben)
Tidl. politisk behandling
Forventet sagsgang
PL-U, ØK, BY
Lovgrundlag
VE-loven og Bekendtgørelse om grøn pulje
SAGENS INDHOLD
Byrådet skal i denne sag tage stilling til retningslinjer for ydelse af tilskud fra grøn 
pulje, i forbindelse med opstilling af vedvarende energianlæg, herefter benævnt VE-
anlæg. 
[adresse] af større VE-anlæg er forpligtet til at indbetale midler til grøn pulje, med henblik på at disse kan 
anvendes til projekter til gavn for lokalsamfund og naboer til anlæggene og til gavn for kommunen som 
helhed, herunder arbejdet med at nedbringe kommunens CO2-aftryk.
Det er kommunernes opgave at administrere de indbetalte midler i grøn pulje herunder yde tilskud fra 
puljen. Det påhviler endvidere kommunerne at fastlægge retningslinjer for administrationen af puljen i 
forhold til en række emner jf. § 3 i "Bekendtgørelse om grøn pulje".
Der er aktuelt godkendt opstilling af to større VE-anlæg i [adresse], herunder opstilling af seks 
store vindmøller ved [adresse], samt et solcelleanlæg syd for [adresse] med et samlet omfang på 55 ha. De 
to anlæg forventes af udløse indbetalinger på henholdsvis ca. 1,5 og ca. 1,9 mio. kr. I forbindelse med 
godkendelse af yderligere anlæg, forventes yderligere indbetalinger under ordningen.
Ifølge bekendtgørelse om grøn pulje kan Byrådet prioritere at give tilsagn om tilskud fra grøn pulje til 
følgende kommunale tiltag:
1)
Projekter nær naboer til vedvarende energianlæg
2)
Projekter vedrørende grønne tiltag i kommunen
3)
Projekter fra naboer til vedvarende energianlæg
4)
Projekter vedrørende tiltag i kommunen.
Der er således stort råderum for, hvordan Byrådet anvender midlerne. Der kan dog ikke ydes tilskud til 
projekter, hvor kommunen er bygherre.
Forvaltningen har udarbejdet forslag til administrationsgrundlag for grøn pulje, som er vedlagt sagen. 
VURDERING
Udgangspunktet i administrationsgrundlaget er, at midlerne primært skal komme nærområdet omkring 
anlæggene til gavn. Dette tilgodeses gennem udlodningen af midlerne i flere runder, hvor den indledende 
runde er forbeholdt ansøgerne 5 km. fra det omhandlende VE-anlæg og/eller inden for skoledistriktet. I 
anden og eventuelt senere runder åbnes op for ansøgninger fra hele kommunen.
I administrationsgrundlaget er der indarbejdet en række kriterier, som lægges til grund i forbindelse med 
tildelingen af midler fra puljen til de ansøgte projekter:

I hvor høj grad projektet gavner de nærmeste naboer til anlægget.
[adresse]: EMN-2022-03468
Dok-ID: 3454521
Sagsbehandler: hhje
Byråd
20. december 2022  15:00

I hvor høj grad der er lokal opbakning til projektet.

I hvilket omfang projektet understøtter og styrker lokalsamfundets attraktivitet.

Projektets originalitet og nytænkning.

I hvor høj grad projektet bidrager til en bæredygtig udvikling.

I hvor høj grad projektet spiller sammen med øvrige planer og projekter i lokalområdet eller 
generelt i kommunen.

Projektets parathed, kvalitet og realiserbarhed.

I hvor høj grad, der er taget højde for driften af projektet.

I hvilken grad der er medfinansiering.
Det foreslås, at Plan- og Landdistriktsudvalget bemyndiges til at træffe beslutning om hvilke af de ansøgte 
projekter, der tildeles tilskud fra grøn pulje.
I det udarbejdede administrationsgrundlag er herudover indarbejdet en række forudsætninger for 
administrationen af puljen. Herunder præcisering af hvem der kan ansøge, krav til indhold i ansøgningerne, 
tidsfrister mv.
ØKONOMI
Ordningen finansieres udelukkende gennem indbetalinger fra opstillerne af VE-anlæg.
Kommunerne har en række væsentlige opgaver i forbindelse med administration af grøn pulje. Dette 
omfatter bl.a. opgaver i forbindelse med annonceringer, sagsbehandling og i forhold til ansøgninger samt 
efterfølgende tildeling og udbetaling til de udvalgte projekter, samt opfølgning og kontrol med projekterne. 
Der kan endvidere være behov for en indsats for at fremme og kvalificere de konkrete projekter.
Der er indarbejdet mulighed i lovgivningen for, at kommunerne kan afsætte otte procent af de indbetalte 
midler til kommunens administration. For de to aktuelle projekter ved [adresse] og [adresse], vil otte procent 
svare til i alt ca. 270.000 kr. til dækning af kommunens opgaver i op til fem år.
Det foreslås, at der ved indbetalinger reserveres otte procent til dækning af de kommunale udgifter ved 
ordningen. I forlængelse heraf foreslås det, at der efter to år gennemføres evaluering af de opnåede 
erfaringer med omfanget af det administrative arbejde.
Såfremt midlerne fra grøn pulje ikke er prioriteret til konkrete projekter inden for tre år efter indbetaling, skal 
de resterende midler overføres til staten.
INDDRAGELSE
Ordningen annonceres på kommunens hjemmeside, suppleret med nyheder på sociale medier, 
hvorigennem muligheden for indsendelse af ansøgninger fra puljen gøres alment kendt.
INDSTILLING
Direktøren for Teknik og Miljø indstiller til Byrådet:
1.
At administrationsgrundlaget for grøn pulje godkendes.
2.
At der afsættes otte procent af puljemidlerne til administrationen i Teknik og Miljø.
3.
At Plan- og Landdistriktsudvalget bemyndiges til at udmønte tilskud fra grøn pulje i [adresse] 
Kommune.
BESLUTNING
Plan- og Landdistriktsudvalget, 8. december 2022:
Fraværende: Victor Kjær
Ad 1. Indstilles godkendt med enkelte redaktionelle ændringer.
Ad 2. Indstilles godkendt.
Ad 3. Jasmin Dahl (C) stillede ændringsforslag om, at punkt nr. 3 udgår af 
indstillingen, så det i stedet er Byrådet, der træffer afgørelse efter indstilling fra Plan- og 
Landdistriktsudvalget. 
For stemte: Jasmin Dahl (C), Michelle Svendsen (O) og Thake Lars Vestergaard (Ø)
Imod stemte: Richard Lauridsen (A), Karl Andersen (A) og Karl Koch (A) 
På grund af stemmelighed fremsendes Ad 3. til Økonomiudvalgets behandling uden indstilling.
Økonomiudvalget, 13. december 2022:
Fraværende: Ingen
Ad 1 og 2 indstilles godkendt.  
Benjamin Bertelsen (C), Mathilde Holst (C), Malou Olesen (V), Victor Kjær (V) og Peder Lassen (D) 
stillede forslag om, at indstillingspunkt nr. 3 ændres, således sagsgangen i udmøntningen af tilskud fra 
grøn pulje starter i Plan- og Landdistriktsudvalget og fortsættes i Økonomiudvalget og Byrådet. 
For forslaget stemte Benjamin Bertelsen (C), Mathilde Holst (C), Malou Olesen (V), Victor Kjær (V) og Johannes Iversen 
Nana Pedersen (D). Imod stemte Mathilde Lund og Michael Johnsen. Forslaget indstilles hermed 
godkendt. 
Byrådet, 20. december:
Fraværende: Karl Andersen og Tim Holst
Ad 1: Godkendt med følgende tilføjelser: 
-
At Carina Danielsen og Landdistriktsudvalgets redaktionelle ændringer indarbejdes i forslaget til 
administrationsgrundlag.
-
At der også kan ydes tilskud til projekter, hvor kommunen er bygherre. 
-
At administrationsgrundlaget evalueres efter 2 år. 
Ad 2: Godkendt. 
Ad 3: Økonomiudvalgets indstilling blev godkendt. 
Bilag
1.
Administrationsgrundlag for grøn pulje i [adresse] (3454522)
